

**Қызылорда облысының кейбір әкімшілік-аумақтық бірліктерін қайта атау туралы**

Бірлескен Қызылорда облысы әкімдігінің 2020 жылғы 11 желтоқсандағы № 151 қаулысы және Қызылорда облыстық мәслихатының 2020 жылғы 11 желтоқсандағы № 522 шешімі. Қызылорда облысының Әділет департаментінде 2020 жылғы 20 желтоқсанда № 7934 болып тіркелді

      "Қазақстан Республикасының әкімшілік-аумақтық құрылысы туралы" Қазақстан Республикасының 1993 жылғы 8 желтоқсандағы Заңының 11-бабының 4) тармақшасына және Облыстық ономастика комиссиясының 2019 жылғы 10 желтоқсандағы № 3, 2020 жылғы 28 қазандағы № 2 қорытындыларына сәйкес Қызылорда облысының әкімдігі ҚАУЛЫ ЕТЕДІ және Қызылорда облыстық мәслихаты ШЕШІМ ҚАБЫЛДАДЫ:

      1. Қызылорда облысының келесі ауылдары мен ауылдық округтері:

      1) Арал ауданының Октябрь ауылдық округі "Аққұм" атауымен;

      2) Қазалы ауданының Қарашеңгел ауылдық округінің Водокачка ауылы "Шитүбек" атауымен;

      3) Шиелі ауданының Ақмая ауылдық округінің Полуказарма ауылы "Қосарық" атауымен;

      4) Шиелі ауданының Алмалы ауылдық округінің Лесхоз ауылы "Тоғайлы" атауымен;

      5) Шиелі ауданының Гигант ауылдық округі "Бәйтерек" атауымен;

      6) Шиелі ауданының Төңкеріс ауылдық округі "Тұран" атауымен;

      7) Жаңақорған ауданының Бесарық ауылдық округі "Жаманбай батыр" есімімен қайта аталсын.

      2. Осы бірлескен қаулы және шешім алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Қызылорда облысының әкімі* | *Г. Абдыкаликова* |
| *Қызылорда облыстық мәслихатының кезекті 51-сессиясының төрағасы* | *Н. Амитов* |
| *Қызылорда облыстық мәслихатының хатшысы* | *К. Бисенов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК